**Ministru kabineta rīkojuma projekta „Par nekustamo īpašumu objektu iekļaušanu nacionālās sporta bāzes Sporta kompleksa „Mūsa” sastāvā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „ Par nekustamo īpašumu iekļaušanu nacionālās sporta bāzes Sporta kompleksa „Mūsa” sastāvā ” (turpmāk – rīkojuma projekts) sākotnējās ietekmes novērtējuma ziņojums (anotācija) izstrādāts, ievērojot likuma „Par nacionālās sporta bāzes statusu” (turpmāk – Likums) 6.panta ceturtajā daļā Ministru kabinetam noteikto kompetenci. |
| 2. | Pašreizējā situācija un problēmas | Ar Ministru kabineta 2010.gada 30.decembra Rīkojumu Nr. 791„Par nacionālās sporta bāzes statusa piešķiršanu sporta kompleksam „Mūsa” piešķirts nacionālās sporta bāzes statuss, nosakot, ka Sporta komplekss „Mūsa” sastāv no šādiem nekustamā īpašuma objektiem:- zemesgabala (nekustamā īpašuma kadastra Nr. 4060 001 0021) „Mūsas trase”, Gailīšu pagasts, Bauskas novads, 141500 m2 platībā (zemes vienības kadastra apzīmējums 4060 001 0021) (ierakstīts Gailīšu pagasta zemesgrāmatu nodalījumā Nr.172 uz sabiedrības ar ierobežotu atbildību „Sporta komplekss „Mūsa”” vārda);- sešām būvēm (būvju kadastra apzīmējumi 4060 001 0021 002; 4060 001 0021 003; 4060 001 0021 004; 4060 001 0021 005; 4060 001 0021 007; 4060 001 0021 022) „Mūsas trase”, Gailīšu pagasts, Bauskas novads (ierakstīts Gailīšu pagasta zemesgrāmatu nodalījumā Nr.172 uz sabiedrības ar ierobežotu atbildību „Sporta komplekss „Mūsa”” vārda).Ministru kabineta 2009.gada 18.augusta noteikumi Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību” neparedz iesniegumam pievienot informāciju par sporta bāzes nekustamā īpašuma sastāvā esošo īpašumu kadastra Nr. Kā rezultātā izdodot Ministru kabineta 2010.gada 30.decembra Rīkojumu Nr. 791 „Par nacionālās sporta bāzes statusa piešķiršanu sporta kompleksam „Mūsa” nekustamā īpašuma sastāvā netika iekļauti nekustamie īpašumi „Mūsa treks” un „Palmo”. Neiekļaujot nekustamos īpašumus „Mūsa treks” un „Palmo” Ministru kabineta 2010.gada 30.decembra Rīkojuma Nr. 791 „Par nacionālās sporta bāzes statusa piešķiršanu sporta kompleksam „Mūsa” noteiktajā nekustamā īpašuma sastāvā, izveidojas adresāta interesēm nelabvēlīgāks lēmums (tiek uzlikts pienākums maksāt nekustamā īpašuma nodokļos papildus līdzekļus).Ievērojot valsts pārvaldes efektivitātes un procesuālās ekonomijas principu un to, ka netiek mainīta sākotnējā lēmuma (Ministru kabineta 2010.gada 30.decembra Rīkojumu Nr. 791 „Par nacionālās sporta bāzes statusa piešķiršanu sporta kompleksam „Mūsa”) būtība – sporta kompleksa „Mūsa” piešķirtais nacionālās sporta bāzes statuss, veicami labojumi, papildinot sākotnējo lēmumu – Sporta kompleksa „Mūsa” sastāvā iekļauto nekustamo īpašumu papildināšanu ar nekustamajiem īpašumiem „Mūsa treks” un „Palmo”. Ievērojot Likuma 6. panta 31 daļu par sporta bāzes sākotnējo pārbaudi, ministrijas pārstāvji sporta bāzi ir apsekojuši klātienē, lai pārliecinātos par iesniegtajos dokumentos minēto informāciju. Saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2012.gada 24.oktobra sēdē (prot. Nr.5, 7.§., 7.3.apakšpunkts) ir sniegusi pozitīvu atzinumu (atbalstījusi) par nacionālās sporta bāzes Sporta kompleksa „Mūsa” sastāvā iekļauto nekustamo īpašumu papildināšanu ar nekustamajiem īpašumiem „Mūsa treks” un „Palmo”. Pēc tiesiskās dabas rīkojuma projekts atbilst un ir pamatojams saskaņā ar Administratīvā procesa likuma 87. pantu, tas ir, par administratīvā procesa uzsākšanu no jauna uz iesnieguma pamata.Starptautiskā Automobiļu federācija un Latvijas Automobiļu federācija, izsniedzot trases licences, ņem vērā ne tikai pašas trases, t.i. sacensību norises vietas atbilstību tehniskajam stāvoklim, bet arī iespējas nodrošināt treniņus, sporta un veselīga dzīvesveida popularizēšanas iespējas. Sporta bāze ir komplekss veidojums, kas savas funkcijas sporta jomā var nodrošināt tikai tad, ja tās sastāvā ir atbilstošas un sporta funkciju tieši vai pastarpināti nodrošinošas būves. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Rīkojuma projekts paredz papildināt nacionālās sporta bāzes Sporta kompleksa „Mūsa” sastāvā iekļauto nekustamo īpašumu sastāvu ar nekustamo īpašumu objektiem „Mūsa treks” un „Palmo” (rīkojuma projektā norādītajiem nekustamajam īpašumam „Mūsa treks” un „Palmo”, Gailīšu pagastā, Bauskas novadā ). |
| 5. | Projekta izstrādē iesaistītās institūcijas | Izglītības un zinātnes ministrija,Latvijas Nacionālā sporta padome |
| 6. | Iemesli, kādēļ netika nodrošināta sabiedrības līdzdalība | Jautājums neparedz ieviest tādas izmaiņas, kas varētu nelabvēlīgi ietekmēt sabiedrības intereses. |
| 7. | Cita informācija | Rīkojuma projekts attiecas uz tūrisma, sporta un brīvā laika politiku.Nacionālās sporta bāzes īpašniekam (tai skaitā privātpersonai) no Likuma 5.panta pirmās daļas izriet pienākums nodrošināt nacionālās sporta bāzes nepārtrauktu atbilstību noteiktajiem nosacījumiem. Par vienīgo ierobežojumu varētu tikt uzskatīts Likuma 9.pantā nacionālās sporta bāzes īpašniekam uzliktais paziņošanas pienākums par rīcību ar nacionālās sporta bāzes sastāvā esošo nekustamo īpašumu, proti – ja nacionālo sporta bāzi veidojošais nekustamais īpašums ir sadalīts (arī ja no tā tiek atdalīta kāda atsevišķa daļa), atsavināts vai apgrūtināts ar lietu tiesībām normatīvajos aktos noteiktajā kārtībā, sporta bāzes īpašniekam ir pienākums 30 dienu laikā pēc attiecīgā darījuma noslēgšanas (nekustamā īpašuma sadales gadījumā – pēc attiecīgu izmaiņu izdarīšanas Nekustamā īpašuma valsts kadastrā) par to rakstveidā paziņot Izglītības un zinātnes ministrijai.Savukārt pie nacionālās sporta bāzes īpašnieka tiesībām var pieminēt faktu, ka saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai. |

*Anotācijas II sadaļa – projekts šo jomu neskar*

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **2013.gads** |  Turpmākie trīs gadi (tūkst. latu) |
| **2014.** | **2015.** | **2016.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 0 |     0 | *Nav attiecināms* | *Nav attiecināms* | *Nav attiecināms* |
|  1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 |     0 | *Nav attiecināms* | *Nav attiecināms* | *Nav attiecināms* |
|  1.2. valsts speciālais budžets | 0 |     0 | *Nav attiecināms* | *Nav attiecināms* | *Nav attiecināms* |
|  1.3. pašvaldību budžets | 0 |     0 | *Nav attiecināms* | *Nav attiecināms* | *Nav attiecināms* |
|  2. Budžeta izdevumi: | 0 |     0 | *Nav attiecināms* | *Nav attiecināms* | *Nav attiecināms* |
|  2.1. valsts pamatbudžets | 0 |     0 | *Nav attiecināms* | *Nav attiecināms* | *Nav attiecināms* |
|  2.2. valsts speciālais budžets | 0 |     0 | *Nav attiecināms* | *Nav attiecināms* | *Nav attiecināms* |
|  2.3. pašvaldību budžets | 0 |     0 | *Nav attiecināms* | *Nav attiecināms* | *Nav attiecināms* |
|  3. Finansiālā ietekme: | 0 |     0 | *Nav attiecināms* | *Nav attiecināms* | *Nav attiecināms* |
|  3.1. valsts pamatbudžets | 0 |     0 | *Nav attiecināms* | *Nav attiecināms* | *Nav attiecināms* |
|  3.2. speciālais budžets | 0 |     0 | *Nav attiecināms* | *Nav attiecināms* | *Nav attiecināms* |
|  3.3. pašvaldību budžets | *Nav attiecināms* | *Nav attiecināms* | *Nav attiecināms* | *Nav attiecināms* | *Nav attiecināms* |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |   0 |    |    |    |
|   0 |    |    |    |
|   0 |    |    |    |
|  5. Precizēta finansiālā ietekme: |   |   0 |    |    |    |
|  5.1. valsts pamatbudžets |   0 |    |    |    |
|  5.2. speciālais budžets |   0 |    |    |    |
|  5.3. pašvaldību budžets |    |    |    |    |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | *Nav attiecināms* |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Rīkojuma projekts varētu ietekmēt pašvaldības pamatbudžeta ieņēmumu daļu, samazinot pašvaldības budžeta ieņēmumus par nekustamā īpašuma nodokli, jo saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai.Tajā pat laikā, ņemot vērā to, ka Sporta kompleksam „Mūsa” nacionālās sporta bāzes statuss ir piešķirts līdz 2009.gada 31.jūlijam saskaņā ar Latvijas Republikas Augstākās padomes 1992.gada 3.novembra lēmumu „Par nacionālās sporta bāzes statusa piešķiršanu”, izmaiņas pašvaldības pamatbudžeta ieņēmumu daļā saistībā ar nekustamā īpašuma nodokļa ieņēmumiem nekustamajiem īpašumiem „Mūsa treks” un „Palmo”, Gailīšu pagastā, Bauskas novadā neatšķiras no iepriekšējā perioda. Bauskas novada dome ar 2012.gada 30.oktobra vēstuli Nr. 3-14.18/2558 informējusi Izglītības un zinātnes ministriju, ka tai nav iebildumu par nekustamo īpašumu „Mūsa treks” un „Palmo” iekļaušanu nacionālās sporta bāzes Sporta kompleksa „Mūsa” sastāvā.  |
|  |  |

*Anotācijas IV, V, VI sadaļa – projekts šo jomu neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | *Nav attiecināms* |
| 2. | Projekta izpildes ietekme uz pārvaldes funkcijām  | *Nav attiecināms* |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | *Nav attiecināms* |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | *Nav attiecināms* |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | *Nav attiecināms* |
| 6. | Cita informācija | Ievērojot Ministru kabineta 2010.gada 26.janvāra noteikumos Nr.76 „Noteikumi par sporta bāzu reģistrā iekļaujamās informācijas saturu un aktualizēšanas kārtību” jāpapildina informācija par nacionālo sporta bāzi, atbilstoši 6.5. un 6.8. apakšpunktos(objekti, atzīme par nacionālās sporta bāzes statusa piešķiršanu) un 9. punktā (sporta bāzes platību, sporta bāzes objektus raksturojošu informāciju) noteiktajam. |

Izglītības un zinātnes ministrs V.Dombrovskis

Vizē: Valsts sekretāre S.Liepiņa

20.05.2013. 10:02

1313

A.Mičule

67047928, anda.micule@izm.gov.lv